Zoologie. 101 
Inter multa hujus avis specimina quæ dum viva dum occisa 
videndi occasio fuit, remiges albas nec in ullo conspexi. Vitæ 
ratione simillimus Phœnicoptera Indiæ occidentalis. Idem enim 
incidendi vescendique modus, eademque loca pro domiciliis 
adamat. Vox satis rauca solum periculi tempore editur. Animal 
hocce valde timidum, ingenio acutissimo ad venatores eluden- 
dos præditum. Gregibus numerosis volat, nec migratorius est. 
Alia species secundum indigenarum opinionem nequaquam oc- 
currit, nec mihi unquam visa. A chilensibus vocatur Flammenco, 
et plumis ejus ad ornamenta et flores arte insigni conficiendos 
utuntur, — 
5. Ardea Ohula. Mol.—A. tota nivea, pennis interscapularibus 
longissimis, setaceo-barbatis, ultra caudam propendentibus ; 
occipite ecristato; rostro croceo, pedibus atris. 
Descriptio. Color nivis purissimæ. Rostrum et palpebræ cro- 
ceæ. Pennæ interscapulii et tergi longissimæ, plurimæ, filifor- 
mes , pogoniis setaceis, ultra caudam ad quatuor pollices usque 
propendentes, ab avi sæpe basi eriguntur, ita ut areum elegan- 
tissimum forment in dorso; volantem nimbiinstar circumdant. 
Pennæ pectoris laxæ, longæ. Iris viridis. Longitudo circa tri- 
pedalis. 
Avis solitaria, hominem admodum metuens. A chilensibus 
inter rariores enumeratur, et nomine « Garza blanca de la Cor- 
dillera » insignitur. Habitat in Chile australi. Alia hujus geueris 
species alba (4. Egretta ) in Chile boreali satis frequens. 
6. Psittacus cyanolyscos. Mol. — P. capite, collo pectoreque 
fuliginoso- virescente ; hypochondriis et uropygio citrinis ; epi- 
gastrio rubro; dorso et alis e flava-viridibus, remigibus thalas- 
sino-cæruleis; cauda (elongata) sordide viridi. 
Descriptio. Rostrum plumbeum. Irides croceæ. Collum et 
pectus cinerea , nitori viridi, torque albido. Tectrices alarum 
majores et remiges cœruleæ. Crissum viride-flavescens. Pedes 
carnei. Longitudo 16-18 pollicum anglic., cauda :. 
Species omnium vulgatissima, totoque anno observanda. 
Æstivo tempore multi regiones montanas, nec non subalpinas 
petunt, ubi in cavitatibus rupium (+. c. ad los Loros, nec non 
ad Puente de Vizcachas in Andibus Santæ Rosæ ) innumeros ni- 
dos construunt et pullos progeniunt, cum ils iterum ad regio- 
nes minus elevatas recedentes, hieme incipiente. Pulli edules, 
